Document ID: 32008R0114

KOMISSION ASETUS (EY) N:o 114/2008,
annettu 6 päivänä helmikuuta 2008,
neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen kirjanpidon ja meno- ja tuloilmoitusten sekä menojen korvaamista koskevien edellytysten osalta maataloustukirahaston ja maaseuturahaston yhteydessä annetun asetuksen (EY) N:o 883/2006 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 42 artiklan 7 kohdan,
sekä katsoo seuraavaa:
(1)
Komission asetuksen (EY) N:o 883/2006 (2) 16 artiklan 2 kohdan kolmannessa alakohdassa säädetään, että jäsenvaltioiden omalla vastuullaan ennen vuosien 2007-2013 maaseudun kehittämisohjelman hyväksymistä maksamat menot on kokonaisuudessaan ilmoitettava komissiolle ohjelman hyväksymistä seuraavassa ensimmäisessä menoilmoituksessa. Kyseinen sääntö oli tarkoitettu sovellettavaksi ohjelmiin, joita ei ollut hyväksytty ennen 31 päivää maaliskuuta 2007.
(2)
Asetuksen (EY) N:o 1290/2005 23 artiklassa säädetään, että maaseudun kehittämisohjelmia koskevat yhteisön maksusitoumukset toteutetaan vuosittaisina erinä ja että kunkin ohjelman osalta tehdään ensimmäistä erää koskeva talousarviositoumus sen jälkeen kun komissio on hyväksynyt ohjelman.
(3)
Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (3) 9 artiklan 1 kohdan toisen alakohdan nojalla komissio voi viimeistään 15 päivänä helmikuuta tehdä päätöksen vuoden lopulla käyttämättöminä olevien määrärahojen siirtämiseksi yksinomaan seuraavan varainhoitovuoden aikana käytettäviksi.
(4)
Kun otetaan huomioon nämä puitteet ja vuonna 2007 käytettävissä olevat määrärahat, merkittävä osa ohjelmista voidaan kuitenkin hyväksyä vasta tämän varainhoitovuoden käyttämättöminä olevien määrärahojen siirron jälkeen. Ohjelmakauden ensimmäisenä vuonna eli vuonna 2007 osasta menoja, jotka jäsenvaltiot ovat maksaneet ennen ohjelman hyväksymistä, ei voida tehdä menoilmoitusta ennen asetuksen (EY) N:o 883/2006 16 artiklan 2 kohdan d alakohdassa säädettyä määräaikaa 31 päivä tammikuuta 2008.
(5)
Maaseudun kehittämisohjelmien taloushallinnon helpottamiseksi ja jotta ei pidennettäisi jäsenvaltioille aiheutuneiden menojen korvaamista koskevaa määräaikaa, olisi vahvistettava uusi määräaika, johon mennessä jäsenvaltiot voivat laatia asetuksen (EY) N:o 883/2006 16 artiklan 2 kohdan ensimmäisestä alakohdasta poiketen erityisen täydentävän menoilmoituksen, joka koskee vuonna 2007 etukäteen suoritettuja maksuja niiden ohjelmien osalta, jotka komissio on hyväksynyt vuoden 2007 määrärahojen siirtämistä koskevan komission päätöksen ja 29 päivän helmikuuta 2008 välisenä aikana.
(6)
Sen vuoksi asetusta (EY) N:o 883/2006 olisi muutettava.
(7)
Tässä asetuksessa säädetyt toimenpiteet ovat maatalousrahastojen komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 883/2006 16 artiklan 2 kohdan kolmas alakohta seuraavasti:
”Jos komissio ei ole kuitenkaan hyväksynyt maaseudun kehittämisohjelmaa 31 päivänä maaliskuuta 2007, maksajaviraston omalla vastuullaan ennen ohjelman hyväksymistä maksamat menot on kokonaisuudessaan ilmoitettava komissiolle ohjelman hyväksymistä seuraavassa ensimmäisessä menoilmoituksessa. Lisäksi poiketen siitä, mitä ensimmäisessä alakohdassa säädetään, komission 15 päivän lokakuuta ja 12 päivän joulukuuta 2007 välisenä aikana hyväksymien maaseudun kehittämisohjelmien osalta maksajavirastojen 15 päivään lokakuuta 2007 saakka etukäteen maksamista menoista on jätettävä erityinen menoilmoitus viimeistään 12 päivänä joulukuuta 2007, ja niiden maaseudun kehittämisohjelmien osalta, jotka komissio on hyväksynyt vuonna 2007 käyttämättöminä olevien määrärahojen siirtämistä koskevan, asetuksen (EY, Euratom) N:o 1605/2002 9 artiklan 1 kohdan toisen alakohdan mukaisesti tehdyn komission päätöksen ja 29 päivän helmikuuta 2008 välisenä aikana, maksajavirastojen 31 päivään joulukuuta 2007 saakka etukäteen maksamat menot mukaan luettuina, on jätettävä erityinen menoilmoitus viimeistään 29 päivänä helmikuuta 2008.”
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä helmikuuta 2008.

Labels: 4
15
19